สรุปภาวะตลาดต่างประเทศวานนี้
สรุปภาวะตลาดต่างประเทศประจำวันที่ 17 พ.ย.59
18 พ.ย. 2559

ดัชนีดาวโจนส์ตลาดหุ้นนิวยอร์กปิดบวก เมื่อคืนนี้ (17 พ.ย.) เนื่องจากหุ้นกลุ่มธนาคารดีดตัวขึ้นอย่างแข็งแกร่ง หลังจากนางเจเน็ต เยลเลน ประธานธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในเดือนหน้า นอกจากนี้ ตลาดยังได้รับแรงหนุนจากข้อมูลเศรษฐกิจที่สดใสของสหรัฐ ซึ่งรวมถึงตัวเลขการสร้างบ้านที่พุ่งขึ้นแตะระดับสูงสุดในรอบกว่า 9 ปี
ดัชนีเฉลี่ยอุตสาหกรรมดาวโจนส์ปิดที่ 18,903.82 จุด เพิ่มขึ้น 35.68 จุด หรือ +0.19% ดัชนี NASDAQ ปิดที่ 5,333.97 จุด เพิ่มขึ้น 39.39 จุด หรือ +0.74% ดัชนี S&amp;P500 ปิดที่ 2,187.12 จุด เพิ่มขึ้น 10.18 จุด หรือ +0.47%
 
ตลาดหุ้นยุโรปปิดบวก เมื่อคืนนี้ (17 พ.ย.) หลังจากรายงานการประชุมประจำเดือนต.ค.ของธนาคารกลางยุโรป (ECB) ระบุว่า ECB มีความพร้อมที่จะกระตุ้นเศรษฐกิจเพิ่มเติม หากจำเป็น
ดัชนี Stoxx Europe 600 ปรับตัวขึ้น 0.6% ปิดที่ 340.60 จุด
ดัชนี DAX ตลาดหุ้นเยอรมันปิดที่ 10,685.54 จุด เพิ่มขึ้น 21.67 จุด หรือ +0.20% ดัชนี CAC-40 ตลาดหุ้นฝรั่งเศสปิดที่ 4,527.77 จุด เพิ่มขึ้น 26.63 จุด หรือ +0.59% ดัชนี FTSE 100 ตลาดหุ้นลอนดอนปิดที่ 6,794.71 จุด เพิ่มขึ้น 44.99 จุด หรือ +0.67%
 
ตลาดหุ้นลอนดอนปรับตัวเพิ่มขึ้น เมื่อคืนนี้ (17 พ.ย.) เพราะได้รับแรงหนุนจากการแรงซื้อหุ้นกลุ่มค้าปลีก หลังจากสำนักงานสถิติแห่งชาติของอังกฤษเปิดเผยข้อมูลยอดค้าปลีกที่สูงกว่าการคาดการณ์ของนักวิเคราะห์
ดัชนี FTSE 100 ปิดปรับตัวขึ้น 44.99 จุด หรือ 0.67% แตะที่ 6,794.71 จุด
 
สัญญาทองคำตลาดนิวยอร์กปิดร่วงลง เมื่อคืนนี้ (17 พ.ย.) หลังจากหลังจากนางเจเน็ต เยลเลน ประธานธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในเดือนหน้า นอกจากนี้ การแข็งค่าของสกุลเงินดอลลาร์ยังสร้างแรงกดดันต่อสัญญาทองคำด้วยเช่นกัน
สัญญาทองคำตลาด COMEX (Commodity Exchange) ส่งมอบเดือนธ.ค.ลดลง 7 ดอลลาร์ หรือ 0.57% ปิดที่ระดับ 1,216.90 ดอลลาร์/ออนซ์
สัญญาโลหะเงินส่งมอบเดือนธ.ค.ลดลง 15.5 เซนต์ หรือ 0.92% ปิดที่ 16.772 ดอลลาร์/ออนซ์
สัญญาพลาตินัมส่งมอบเดือนม.ค.ร่วงลง 1.4 ดอลลาร์ หรือ 0.15% ปิดที่ 945.10 ดอลลาร์/ออนซ์
สัญญาพัลลาเดียมส่งมอบเดือนธ.ค.พุ่งขึ้น 10.85 ดอลลาร์ หรือ 1.5% ปิดที่ 729.65 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบ เมื่อคืนนี้ (17 พ.ย.) เนื่องจากการแข็งค่าของสกุลเงินดอลลาร์ส่งผลให้นักลงทุนชะลอการซื้อทองคำ และยังได้สกัดปัจจัยบวกจากการคาดการณ์ที่ว่า กลุ่มประเทศผู้ส่งออกน้ำมัน (โอเปก) จะสามารถดำเนินการตามข้อตกลงปรับลดการผลิตน้ำมัน
สัญญาน้ำมันดิบ WTI ส่งมอบเดือนธ.ค.ลดลง 15 เซนต์ หรือ 0.3% ปิดที่ 45.42 ดอลลาร์/บาร์เรล
สัญญาน้ำมันดิบเบรนท์ส่งมอบเดือนม.ค.ลดลง 14 เซนต์ หรือ 0.3% ปิดที่ 46.49 ดอลลาร์/บาร์เรล
 
สกุลเงินดอลลาร์สหรัฐแข็งค่าขึ้น เมื่อเทียบกับเงินสกุลหลักๆ ในการซื้อขายที่ตลาดนิวยอร์กเมื่อคืนนี้ (17 พ.ย.) หลังจากนางเจเน็ต เยลเลน ประธานธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยในเดือนหน้า นอกจากนี้ ดอลลาร์ยังได้รับรับแรงหนุนจากข้อมูลเศรษฐกิจที่แข็งแกร่งของสหรัฐ
ดอลลาร์สหรัฐแข็งค่าขึ้นเมื่อเทียบกับเยนที่ระดับ 109.91 เยน จากระดับ 109.35 เยน และเพิ่มขึ้นเมื่อเทียบฟรังก์สวิส ที่ระดับ 1.0067 ฟรังก์ จากระดับ 1.0039 ฟรังก์ ในขณะที่ขยับขึ้นเมื่อเทียบดอลลาร์แคนาดาที่ระดับ 1.3494 ดอลลาร์แคนาดา จากระดับ 1.3431 ดอลลาร์แคนาดา
เงินยูโรอ่อนค่าลงเมื่อเทียบดอลลาร์สหรัฐ ที่ระดับ 1.0629 ดอลลาร์สหรัฐ จากระดับ 1.0670 ดอลลาร์สหรัฐ ในขณะที่เงินปอนด์ลดลงแตะระดับ 1.2418 ดอลลาร์สหรัฐ จากระดับ 1.2433 ดอลลาร์สหรัฐ ส่วนเงินดอลลาร์ออสเตรเลียลดลงแตะระดับ 0.7412 ดอลลาร์สหรัฐ จากระดับ 0.7477 ดอลลาร์สหรัฐ